stanford-oval/wikipedia huggingface dataset:
גנטיקה רפואית של יהודים
הפרעות אשכנזיות > מחלת טאי זקס

מחלת טאי זקס היא מחלה קטלנית, הגורמת להרס של מערכת העצבים אצל ילדים בגיל הרך. התינוק נראה בריא לחלוטין ומתפתח היטב עד להגיעו לגיל שישה חודשים בערך, אז פורצת המחלה שמתבטאת בהידרדרות כללית ומהירה, כשבסופה הילד החולה מת בדרך כלל לפני הגיעו לגיל 4. היא הייתה שכיחה ביותר מבחינה היסטורית בקרב יהודים אשכנזים, עם שיעורים נמוכים יותר של המחלה במספר מוצאים גרמניים פנסילבניים, איטלקיים, אירים קתוליים, וקנדים צרפתיים. אולם מאז שנות ה-70, בדיקות גנטיות למניעה היו יעילות למדי לחיסול טאי זקס מהאוכלוסייה היהודית האשכנזית.
הפרעות אשכנזיות > מחלת SLO

בשנת 2017 נוספה לסל הבדיקות עבור יהודים אשכנזים, בדיקת נשאות ל-SLO.
המחלה נדירה, אך יחסית שכיחה יותר בקרב יהודים אשכנזים. שכיחות הנשאים עומדת על סביב 1:40-45.
יש לציין כי לפי זה שכיחות החולים בקרב יהודים אשכנזים הייתה אמורה לעמוד על סביב 1:8000 ילודים. כאמור נראה, שבחלק מהמקרים (ייתכן שבקרוב ל-50% מהמקרים) עוברים אלו לא שורדים ובחלק עקב העדר סימנים נלווים (זולת מוגבלות שכלית התפתחותית) האבחנה לא נעשית.
מוטציה אחת c964-1G>C היא השכיחה בקרב המוצא האשכנזי (מאתרת את רוב הנשאים - 95%).
הפרעות אשכנזיות > מחלות והפרעות אשכנזיות אחרות

מחלות שעברו בתורשה אוטוזומלית-רצסיבית מופיעות לרוב באוכלוסיות אנדוגמיות (שמקיימות נישואים תוך-קבוצתיים). בקרב יהודי אשכנז אומתה שכיחות גבוהה יותר של הפרעות גנטיות ספציפיות ומחלות תורשתיות, כולל:
סרטן המעי הגס כתוצאה מסרטן תורשתי של הכרכשת והחלחולת (תסמונת לינץ').
היפרפלזיה מולדת של האדרנל.
חוסר רגישות מולדת לכאב עם הזעת-חסר (CIPA).
מחלת קרוהן (נראה כי לוקוס NOD2 / CARD15 מושפע).
תסמונת ע"ש ג'וברט מסוג 2 נפוצה באופן לא פרופורציוני בקרב אנשים ממוצא יהודי; זה מיוחס להתנגדות לנישואי תערובת של אוכלוסייה זו.
סרקומת קפושי.
מחלת סירופ מייפל.
מחלה מיילופרוליפרטיבית כולל פוליציטמיה ראשונית ותרומבוציטמיה ראשונית.
חירשות לא תסמונתית, DFNB1 (קונקסין 26).
מחלת פרקינסון (מוטציית G2019S ב-LRRK2).
פמפיגוס וולגריס.
סכיזופרניה (שינוי של גן NDST3).
תסמונת זלבגר.
הפרעות לא-אשכנזיות

בניגוד לאוכלוסייה האשכנזית, יהודים ספרדים ומזרחים הם קבוצות מסועפות הרבה יותר, עם אבות קדמונים מספרד, מפורטוגל, ממרוקו, מתוניסיה, מאלג'יריה, מאיטליה, מלוב, מהבלקן, מאיראן, מעיראק, מהודו ומתימן, עם הפרעות גנטיות ספציפיות המצויות בכל קבוצה אזורית, או אפילו בתת-אוכלוסיות משנה ספציפיות באזורים אלה.
| מחלה> שם עברי | מחלה> שם לועזי | אופן התורשה | גן או אנזים | שכיחות נשאים | אוכלוסיות |
| --- | --- | --- | --- | --- | --- |
| לבקנות אוקולוקוטנית | Oculocutaneous albinism | תורשה אוטוזומלית-רצסיבית | TYR | 1/30 | מרוקו |
| תסמונת אטקסיה טלנגיאקטזיה | Ataxia telangiectasia | תורשה אוטוזומלית-רצסיבית | ATM | 1/80 | מרוקו, תוניסיה |
| מחלת קרויצפלד-יעקב | Creutzfeldt–Jakob disease | תורשה אוטוזומלית-דומיננטית | PRNP | 1/24,000 | לוב |
| צרברוטנדינוס קסנטומטוזיס | Cerebrotendinous xanthomatosis | תורשה אוטוזומלית-רצסיבית | CYP27A1 | 1/70 | מרוקו |
| ציסטינוריה | Cystinuria | תורשה אוטוזומלית-רצסיבית | SLC7A9 | 1/25 | לוב |
| קדחת ים-תיכונית משפחתית | Familial Mediterranean fever | תורשה אוטוזומלית-רצסיבית,  אך גם נשאים הטרוזיגוטיים עלולים להראות ביטויים קליניים | MEFV | 1/5–1/7 | כל מדינות המזרח התיכון-צפון אפריקה (MENA), ומהן בעיקר עיראק, איראן, ארמניה, יהודי צפון אפריקה, ואפילו בקרב יהודים אשכנזים |
| מחלת אגירת גליקוגן מסוג 3 | Glycogen storage disease III | תורשה אוטוזומלית-רצסיבית | AGL | 1/35 | מרוקו, צפון אפריקה |
| מחלת ניוון שרירים מסוג B2 | Limb girdle muscular dystrophy | תורשה אוטוזומלית-רצסיבית | DYSF | 1/10 | לוב |
| טאי זקס | Tay–Sachs | תורשה אוטוזומלית-רצסיבית | HEXA | 1/110 | מרוקו |
| חסר של 11-בטא-הידרוקסילאז | 11-β-hydroxylase deficiency | תורשה אוטוזומלית-רצסיבית | CYP11B1 | 1/30–1/128 | מרוקו |
| מחלה> שם עברי | מחלה> שם לועזי | אופן התורשה | גן או אנזים | שכיחות נשאים | אוכלוסיות |
| --- | --- | --- | --- | --- | --- |
| בטא תלסמיה | Beta-thalassemia | תורשה אוטוזומלית-רצסיבית | HBB | 1/6 | איראן, עיראק, כורדיסטן |
| חסר של גורם קרישה VII | Factor VII deficiency | תורשה אוטוזומלית-רצסיבית | F7 | 1/40 | איראן |
| חוסר באנזים G6PD | Glucose-6-phosphate dehydrogenase deficiency | תאחיזה לכרומוזום X, וגם נשים הטרוזיגוטות עלולות להראות תסמינים קליניים כתוצאה מהשתקה של כרומוזום X (ליוניזציה) במיוחד במהלך ההיריון | G6PD | 1/4 | כל מדינות המזרח התיכון-צפון אפריקה (MENA), ומהן בעיקר עיראק (בעיקר כורדיסטן) וסוריה. |
| מיופתיה עם גופיפי הסגר | Inclusion body myopathy | תורשה אוטוזומלית-רצסיבית | GNE | 1/12 | איראן |
| מחלת האגירה הליזוזומאלית | Metachromatic leukodystrophy | תורשה אוטוזומלית-רצסיבית | ARSA | 1/50 | תימן |
| דיסטרופיה של שרירי העין והלוע | Oculopharyngeal muscular dystrophy | תורשה אוטוזומלית, רצסיבית או דומיננטית | PABPN1 | 1/7 | בוכרה |
| פנילקטונוריה | Phenylketonuria | תורשה אוטוזומלית-רצסיבית | PAH | 1/35 | תימן |
ראו גם

מחקרים גנטיים על יהודים
גנטיקה רפואית
גנטיקה
הערות שוליים

↑  Paul DB, Spencer HG, ["It's ok, we're not cousins by blood": the cousin marriage controversy in historical perspective ""It's ok, we're not cousins by blood": the cousin marriage controversy in historical perspective"], https://www.ncbi.nlm.nih.gov/pmc/articles/PMC2605922, ‏דצמבר 2008
1 2 3  Rosner G, Rosner S, Orr-Urtreger A, Genetic testing in Israel: an overview, ‏2009
↑  Bloch T, Sephardi Jews Lack Screening Programs for Their Genetic Diseases, Haaretz, ‏21 באוגוסט 2009
↑  Kolata G, Nightmare or the Dream Of a New Era in Genetics?, New York Times, ‏7 בדצמבר 1993
↑  Carmi S, Hui KY, Kochav E, Liu X, Xue J, Grady F, et al., "Sequencing an Ashkenazi reference panel supports population-targeted personal genomics and illuminates Jewish and European origins", Haaretz, Nature Communications, ‏9 בספטמבר 2014
↑  Behar DM, Hammer MF, Garrigan D, Villems R, Bonne-Tamir B, Richards M, Gurwitz D, Rosengarten D, Kaplan M, Della Pergola S, Quintana-Murci L, Skorecki K, MtDNA evidence for a genetic bottleneck in the early history of the Ashkenazi Jewish population, European Journal of Human Genetics, ‏מאי 2004
↑  Wade N, Diseases Common in Ashkenazim May Be Random, New York Times, ‏4 במרץ 2003
↑  פרופ' מוטי שוחט, טיי זקס: הבדיקה חינם לאשכנזים וליוצאי צפון אפריקה, באתר שירותי בריאות כללית, ‏29 בספטמבר 2009
↑  Buckles J, The Success Story of Gene Tests, Genome News Network, J. Craig Venter Institute, ‏14 באפריל 2008
הדרך שבחרתי

הדרך שבחרתי הוא אלבומה השלישי של הזמרת שרית חדד שיצא לאור בשנת 1997.
האלבום הכיל 12 רצועות, 11 רצועות בעברית ורצועה אחת בערבית בשם "יאמנואר יאמר" שהיה גרסה של חדד לשיר באותו השם מ-1995 שביצעה זמרת בשם רנדה שאמון.
מתוך האלבום בלטו השירים: "הופה הופה", "איך אבדו הריגושים", "אמא","ביכורי אהבה" ושיר הנושא, וכמו כן כלל האלבום את השיר "לאהוב", שבשונה משאר השירים שנכללו בו בוצע בסגנון דאנס-פופ.
באלבום נכלל השיר שנקרא "אחד פחות" שהוקדש לזכרה של חברתה של חדד שנקראה חיננית חן שנהרגה בתאונת דרכים ב-6 ביולי 1996. אף על פי שמילות השיר הן מילים עצובות מנגינתו שמחה.
יש לציין שהשיר "אמא" המופיע באלבום זה והשיר "אמא" המופיע באלבומה ימים של שמחה – חלק א', הם שני שירים שונים שאינם קשורים זה לזה מעבר.
רשימת רצועות

| הדרך שבחרתי> מס' | הדרך שבחרתי> שם | הדרך שבחרתי> משך | הדרך שבחרתי>  | הדרך שבחרתי>  | הדרך שבחרתי>  | הדרך שבחרתי>  | הדרך שבחרתי>  | הדרך שבחרתי>  | הדרך שבחרתי>  |
| --- | --- | --- | --- | --- | --- | --- | --- | --- | --- |
| 1. | הדרך שבחרתי  | 5:38 |  |  |  |  |  |  |  |
| 2. | מה יהיה עלי  | 5:03 |  |  |  |  |  |  |  |
| 3. | אחד פחות  | 4:41 |  |  |  |  |  |  |  |
| 4. | היי היי  | 4:30 |  |  |  |  |  |  |  |
| 5. | אמא (הדרך שבחרתי)  | 6:48 |  |  |  |  |  |  |  |
| 6. | הופה הופה  | 4:42 |  |  |  |  |  |  |  |
| 7. | ביכורי אהבה  | 5:19 |  |  |  |  |  |  |  |
| 8. | למה למה  | 5:04 |  |  |  |  |  |  |  |
| 9. | לאהוב  | 3:45 |  |  |  |  |  |  |  |
| 10. | איך אבדו הריגושים  | 6:25 |  |  |  |  |  |  |  |
| 11. | ימים רבים  | 4:27 |  |  |  |  |  |  |  |
| 12. | יאמנואר יאמר  | 4:55 |  |  |  |  |  |  |  |
| משך כולל: | משך כולל: | 61:20 |  |  |  |  |  |  |  |
המשתתפים באלבום:
הפקה: אבי גואטה הפקות בע"מ
עיבודים: שי ראובני
קלידים: שי ראובני
גיטרות: אבי סינגולדה
גייטרה 'מזרחית': יהודה קיסר
אקורדיון: בוריס אלייב
כינור: פליקס מזרחי, ילמז טשצ'שמה
בוזוקי: 'אריס' נחום
חליל: אמיר שחסר
סקספון וקלרינט: ניצן עין הבר
בגלמה: מוסטפא
קולות רקע: יהודה תמיר
נתוני מכירות

| מקום | תואר | מכירות |
| --- | --- | --- |
| ישראל (IFPI) | זהב | 20,000 |
קירן טיירני

קירן טיירני (באנגלית: Kieran Tierney; נולד ב-5 ביוני 1997) הוא כדורגלן מאני-סקוטי המשחק בעמדת המגן השמאלי בקבוצת ארסנל מהפרמייר ליג ובנבחרת סקוטלנד.
קריירת מועדונים

טיירני גדל במחלקת הנוער של סלטיק מאז גיל 7. הופעת הבכורה שלו בליגת העל הסקוטית הייתה ב-22 אפריל 2015 בניצחון על דנדי, כאשר עלה כמחליף במקומו של אמיליו איזגואירה בדקה ה-81.
עונת 2015/16, הייתה עונת הפריצה שלו, כשהוא התחיל לפתוח בעמדת המגן השמאלי החל מחודש דצמבר, כשהוא בן 18, במקומו של איזגואירה המנוסה יותר. טירני שיחק יותר מ-30 פעמים בעונה ועזר לקבוצתו לזכות באליפות ליגת העל הסקוטית. בעונה זו זכה טיירני בפרס הכדורגלן הסקוטי הצעיר של העונה.
ב-8 באוגוסט 2019, חתם טיירני בארסנל מהליגה האנגלית תמורת 25 מיליון פאונד. ב-25 באוקטובר ערך הופעת בכורה בפרמייר ליג, בתיקו 2-2 נגד קריסטל פאלאס. ב-26 ביולי 2020 כבש שער בכורה בניצחון 2–3 על ווטפורד.
ב-27 באוגוסט 2023 הושאל טיירני לריאל סוסיאדד. הוא שיחק בה עונה אחת ושב לארסנל.
נבחרת סקוטלנד

טיירני נולד באי מאן ועבר לסקוטלנד בגיל 10 חודשים. הוא פתח פעם הראשונה בנבחרת סקוטלנד בניצחון 0–1 על נבחרת דנמרק. ב-24 במרץ 2022 כבש שער ראשון בנבחרת בתיקו 1-1 עם נבחרת פולין.
תארים

סלטיק
אליפות סקוטלנד: 2015/2016, 2016/2017, 2017/2018, 2019/2020
הגביע הסקוטי: 2016/2017, 2017/2018
גביע הליגה הסקוטי: 2017/2018, 2018/2019
ארסנל
מגן הקהילה: 2020, 2023
הגביע האנגלי: 2019/2010
הערות שוליים

↑  Celtic's Leigh Griffiths and Kieran Tierney win PFA Scotland player awards, Sky Sports (באנגלית)
↑  Isle of Man Today - local news at the heart of the community, Isle of Man Today
↑  "McGinn and Tierney revel in Scots bow". BBC Sport (באנגלית בריטית). נבדק ב-2021-09-27.
| נבחרת סקוטלנד – יורו 2020 |
| --- | --- | --- |
|  1 מרשל •  2 אודונל •  3 רוברטסון •  4 מקטומיניי •  5 הנלי •  6 טיירני •  7 מקגין •  8 מקגרגור •  9 דייקס •  10 אדמס •   11 כריסטי •  12 גורדון • 13 טיילור •  14 פלק • 15 גלאגר • 16 קופר • 17 ארמסטרונג • 18 טרנבול • 19 ניסבת • 20 פרייזר • 21 מקלפלין • 22 פאטרסון • 23 גילמור • 24 הנדרי • 25 פורסט • 26 מקנה • מאמן: קלארק |  1 מרשל •  2 אודונל •  3 רוברטסון •  4 מקטומיניי •  5 הנלי •  6 טיירני •  7 מקגין •  8 מקגרגור •  9 דייקס •  10 אדמס •   11 כריסטי •  12 גורדון • 13 טיילור •  14 פלק • 15 גלאגר • 16 קופר • 17 ארמסטרונג • 18 טרנבול • 19 ניסבת • 20 פרייזר • 21 מקלפלין • 22 פאטרסון • 23 גילמור • 24 הנדרי • 25 פורסט • 26 מקנה • מאמן: קלארק | סקוטלנד |
| נבחרת סקוטלנד – יורו 2024 |
| --- | --- | --- |
|  1 גאן •  2 רלטסון •  3 רוברטסון •  4 מקטומיניי •  5 הנלי •  6 טיירני •  7 מקגין •  8 מקגרגור •  9 מורגן •  10 אדמס •   11 כריסטי •  12 קלי • 13 הנדרי •  14 גילמור • 15 פורטאוס • 16 קופר • 17 טיילור • 18 ארמסטרונג • 19 שנקלנד • 20 ג'ק • 21 ז. קלארק • 22 מקרורי • 23 מקלין • 24 קונווי • 25 פורסט • 26 מקנה • מאמן: ס. קלארק |  1 גאן •  2 רלטסון •  3 רוברטסון •  4 מקטומיניי •  5 הנלי •  6 טיירני •  7 מקגין •  8 מקגרגור •  9 מורגן •  10 אדמס •   11 כריסטי •  12 קלי • 13 הנדרי •  14 גילמור • 15 פורטאוס • 16 קופר • 17 טיילור • 18 ארמסטרונג • 19 שנקלנד • 20 ג'ק • 21 ז. קלארק • 22 מקרורי • 23 מקלין • 24 קונווי • 25 פורסט • 26 מקנה • מאמן: ס. קלארק | סקוטלנד |
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
הדוד סם

כרזה פרי עטו של ג.מ. פלאג משנת 1917 המבוססת על כרזה שפורסמה בבריטניה שלוש שנים קודם לכן (בה מופיע הוריישו קיצ'נר). כרזה זו שימשה לעידוד הגיוס לצבא ארצות הברית בשתי מלחמות העולם. פלאג השתמש בפרצופו שלו עצמו, ובתנוחה שהציג וולטר בוטס. יש הטוענים שהדמות דומה גם לסמואל וילסון האמיתי.
מתוך פוסטר שהוכן בזמן מלחמת העולם השנייה, לאחר המתקפה על פרל הארבור. הדוד סם קורא לאזרחים "לנקום על פרל הארבור", ומבטיח להם כי "הקליעים שלנו יעשו את זה"
הדוד סם (באנגלית: Uncle Sam) הוא דמות בדיונית שמשמשת כהאנשה המגלמת בדמותה את ארצות הברית. לא ברור לחלוטין כיצד נולדה הדמות, אך יש הטוענים שהדבר התחיל מבדיחה צבאית. הדמות הפכה עם השנים לאחד הסמלים של ארצות הברית. כמייצגת סמלית של ארצות הברית שימשה הדמות הן אמנים סאטיריקנים רבים בביקורתם כלפי ארצות הברית והן יצירות הבאות להעלות את המורל הלאומי האמריקני. הדמות נראית בדרך כלל כגבר לבן, מבוגר, בעל זקן ושיער שיבה הלבוש בצבעי הדגל של ארצות הברית.
ההיסטוריה של השם

הדוד סם הוא מושג שנולד בזמן מלחמת 1812 ככינוי לארצות הברית. יש הטוענים כי המושג נולד במחנה צבאי בטרוי, ניו יורק. באותו מקום עבד אדם אשר קיבל משלוחי בשר עם הכתובית .U.S עליהם. החיילים בבסיס התייחסו בהומור אל הכתובית כראשי התיבות של מספק המשלוח, Uncle Samuel Wilson. הקונגרס ה-87 של ארצות הברית אימץ את התואר ב-15 בספטמבר 1961. בארלינגטון (אנ') שבמסצ'וסטס קיים פסל המציין את מקום הולדתו של הדוד סם. עם זאת, יש רבים החולקים על תיאור זה, שמעולם לא הוכח.
השימוש בשם

כיום הדוד סם הוא אחד מסימני ההיכר המפורסמים של ארצות הברית. הדוד סם יכול לשמש גם כמילה נרדפת לארצות הברית ובמיוחד לממשלת ארצות הברית. ביטויים כמו "הדוד סם צריך..." משמשים מבקרים וסאטיריקנים, ולעיתים אף עיתונאים, כדי לשוות לארצות הברית מראה אנושי עם צרכים ורצונות אנושיים. בדוד סם נעשה שימוש לעיתים קרובות באיורי מערכת כדמות מייצגת של ארצות הברית. למאיירים אמריקאים, הדוד סם הוא דמות מכובדת ביותר שמייצגת את המצפון הלאומי. במדינות עוינות לארצות הברית נהוג להציג את הדוד סם כדמות נלעגת המסמלת את יהירותה של ארצות הברית ואת האימפריאליזם שלה.
הדוד סם בקריקטורות ובקומיקס

הדוד סם הופיע לראשונה בקריקטורה פוליטית בשנת 1834, בה תואר כאיש חולה, חסר זקן, בעל מגבעת ועוטה מעין חלוק הדומה לדגל ארצות הברית. סביב הדוד סם היו ראשי הממשל, בהם הנשיא אנדרו ג'קסון, והכותרת הכריזה "הדוד סם בסכנה". בשנים שלאחר מכן צויר הדוד סם לעיתים קרובות כשהוא לבוש בבגדים שאפיינו את בנג'מין פרנקלין, ובשנות ה-40 של המאה ה-19 צויר לרוב במכנסיים מפוספסים, מגבעת ומעיל ארוך, אולם עדיין ללא שיער פנים.
בתור הזהב של הקומיקס בשנות ה-40 של המאה ה-20, יצר ויל אייזנר גיבור-על בדמותו של הדוד סם. בגרסה זאת היה הדוד סם דמות מיסטית של חייל אמריקני שנפל בקרב ועתה רוחו באה לעזרתה של ארצות הברית כאשר זו זקוקה לה. בדמות נעשה שימוש בין השנים 1940–1943 ואז הופסקה פעילותה. כיום משמשת הדמות, לעיתים, כדמות-אורחת בסדרת הקומיקס "לוחמי-החופש".
בעטיפת חוברת Captain America Vol.4 #1 מיוני 2002 של חברת מארוול קומיקס קיימת התייחסות לכרזה בה מופיע הדוד סם, הקוראת לאזרחים לתרום איגרות חוב כעזרה במימון המאמץ המלחמתי. באיור מופיע קפטן אמריקה כשהוא אוחז בדגל האמריקני על רקע תפאורת מלחמה.
ראו גם

סם העיט (החבובות - דמויות)
שרוליק
קולומביה
ג'ון בול
מריאן
אמא רוסיה
הדוב הרוסי
האנשת מדינות
ארצות הברית
הדוד סם בכרזה מ-1942 הקוראת לקנות איגרות מלחמה לעזרה במימון המאמץ המלחמתי.
סיורדור סקאלה

| --- | --- |

 לידה:  8 במרץ 1967 (בן 57) טורסהאבן, איי פארו 
 מדינה:  ממלכת דנמרק 
 השכלה:  אוניברסיטת קופנהגן  אוניברסיטת מדריד 
 מפלגה:  המפלגה הסוציאל-דמוקרטית של איי פארו
 
סיורדור סקאלה (בפארואזית: Sjúrður Skaale; נולד ב-8 במרץ 1967 בטורסהאבן, איי פארו) הוא פוליטיקאי, עיתונאי, עוסק בצניחה חופשית, רקדן בטן וקומיקאי פארואזי. הוא חבר בפולקטינג, בית הנבחרים של דנמרק, מטעם המפלגה הסוציאל-דמוקרטית של איי פארו (אנ'). מ-2008 עד 2011 הוא היה חבר בפרלמנט של איי פארו, הלגטינג (Løgting).
רקע

סקאלה סיים את לימודיו בתיכון יוקרתי בפארו, פארויה סטודנטסקולי (Føroya Studentaskúli og HF-skeið) בשנת 1987, וקיבל תואר אקדמי בכלכלה (Candidatus/candidata economics ובקיצור Cand. polit). הוא למד מדע המדינה בקופנהגן ובמדריד וספרדית בקולומביה ובקופנהגן. בשנים 1987–1988 עבד במפעל המים של טורסהאבן (Tórshavnar Vatnverk) והיה עיתונאי בדימלטינג (Dimalætting) ובסוסיאלורין (Sosialurin) בין השנים 1989–1990, עיתונאי בקרינגווארפ פרויה (Kringvarp Føroya) בין השנים 1996–1999, יועץ לממשלת פארו בין השנים 1999–2001 ומזכיר של הקבוצה הצפון אטלנטית (בדנית: Den Nordatlantiske Gruppe. בפארואזית: Norðuratlantsbólkurin) בין השנים 2001–2005. בשנים 2005–2008 עבד במגזר הציבורי, כמורה בגימנסיה וכיועץ עצמאי בחינוך.
קריירת בידור

לסקאלה היו מספר תפקידי משחק, אך הוא ידוע בעיקר בסדרה הקומית "פלפל ומלח" (Pipar & Salt), שבה הופיע עם יקופ וייהה (Jákup Veyhe), ובהופעה בתפקיד הראשי בסדרה הקומית E elski Førjar בשנת 2008. משמעות שם הסדרה היא "אני אוהב את איי פארו", אבל האיות שגוי בכוונה. האיות הנכון הוא "Eg elski Føroyar". בשתי הסדרות הקומיות הוא שר שירים שחלקם הפכו פופולריים. כמה מהשירים שהוא שר:
מתוך פלפל ומלח (Pipar & Salt):
havi tað strætvið (זו עבודה קשה בשבילי) – פרסונה של אסמר איסטורוי
Lívið er oyðilagt, tá gentur fáa makt (החיים נהרסים כשבנות מקבלים כוח), (ג'יימס אולסן שר את הפזמון) השיר מתבדח על גבר שפוחד מכוח נשי. הוא שר את השיר הזה בזמן שהוא מתפקד כ"קארי קול" בסדרה Pipar & Salt.
Lat tey vita, ólavsøka er (תנו להם לדעת שזו אולבסקה) – סקאלה שר יחד עם וייהה ואחרים. השיר מתלוצץ על המשבר הכלכלי בשנות התשעים שהיה קשה במיוחד באי סודורוי (Suðuroy).
Jólagleði (שמחת חג המולד)
מתוך "אני אוהב את איי פארו" (E elski Førjar):
Danskt pjatt (שטות דנית) – מהסדרה "E elski førjar" בתפקיד גבר פארואזי בשם האראלדור. השיר מתבדח על הגבר הפארואזי שגר בקופנהגן, נשוי לאישה דנית אבל מתעב כל מה שדני ואוהב כל מה שהוא פארואזי.
Tað er lekkirt (זה מקסים)
Tín innari gjeikari (ההומו הפנימי שלך).
קריירה פוליטית

הוא היה חבר בטיודוולדי (Tjóðveldi, המפלגה הרפובליקנית) עד מאי 2011 ועזב לאחר חילוקי דעות עם מנהיג המפלגה ושאר חברי הלגטינג (Lögting, בית הנבחרים של פארו) מטיודוולדי בנוגע לעבודתם בהכנת הצעת חוק לחוקה של פארו (בפארואזית: Stjórnarskipanaruppskotið). מאוחר יותר באותה שנה הצטרף למפלגת השוויון יאבנאדארפלוקורין (Javnaðarflokkurin). סקאלה נבחר ללגטינג וכיהן בין השנים 2008–2011. הוא היה חבר בוועדה לענייני תרבות של הלגטינג. הוא נבחר גם לפולקטינג הדני, כיהן בין השנים 2007–2011, והחליף את הוגני הוידאל מ-19 בפברואר 2007 עד 8 בספטמבר 2008. לאיי פארו יש שני חברים בפולקטינג הדני. סקאלה היה חבר בפולקטינג מאז 2011, והוא יו"ר קבוצת פארו בפולקטינג, חלק ממשלחת דנמרק למועצה הנורדית וחבר בוועדת מדיניות החוץ של הפולקטינג. לפני הבחירות לפולקטינג הדני, סקאלה והמפלגה הסוציאל-דמוקרטית הבטיחו למצביעי פארו, שהוא ושאר מועמדי המפלגה לא יתמודדו גם ללגטינג הפרואי, אם ייבחרו, כי הם האמינו שאי אפשר להיות חבר במשרה מלאה בפרלמנט הפארואזי וחבר במשרה מלאה בפולקטינג הדני בו זמנית. סקאלה עמד בהבטחתו. הוא לא היה מועמד בבחירות בפארו ב-2011.
בבחירות הכלליות בדנמרק ב-2015 סקאלה היה מועמד שוב מטעם מפלגת השוויון יאבנאדארפלוקורין. הוא קיבל 2,495 קולות, יותר מכל המועמדים של כל המפלגות באיי פארו, וכך היה אחד משני המועמדים שנבחרו לפולקטינג הדני.
סקאלה היה מועמד בבחירות הכלליות של פארו ב-2015. הוא לא נבחר אלא סיים כמספר 11 במפלגה שלו, אבל מפלגתו, מפלגת השוויון יאבנאדארפלוקורין, הקימה ממשלה יחד עם טיודוולדי והמפלגה הפרוגרסיבית, ולכן ארבעה מהחברים הנבחרים של הלגטינג מונו לשרים ועזבו את הפרלמנט (בדומה ל"חוק הנורווגי"). סקאלה קיבל מושב בפרלמנט הפארואזי – מושבו של ריגמור דאם שהפך לשר האוצר. המדיניות של מפלגת השוויון אוסרת על חבריה להיות חברים בשני הפרלמנטים בו-זמנית. סקאלה יכול לבחור בשלב מסוים לקחת חופשה מהפולקטינג כדי להיות חבר בלגטינג, ובמהלך מסע הבחירות הצהיר שיבחר בכך, כי משרה מלאה בפרלמנט הדני הרחיקה אותו ואת אנשי פארו בפולקטינג הדני ממה שהתרחש בלגטינג הפארואזי.
הערות שוליים

↑  "Sjúrður Skaale (JF)". Ft.dk. נבדק ב-18 באוגוסט 2021. {{cite web}}:  (עזרה)
↑  The song on Youtube.com
↑  Youtube.com Lat Tey Vita Ólavsøka Er
↑  Youtube.com Danskt pjatt
↑  "Tín innari gjeikari" (בפארואזית). YouTube - OlderSnake. 27 במאי 2008. נבדק ב-5 באוקטובר 2015. {{cite web}}:  (עזרה)
↑  Johannesen, Johnsigurd (27 במאי 2011). "Sjúrður Skaale farin úr Tjóðveldi" (בפארואזית). Kringvarp Føroya. אורכב מהמקור ב-27 במאי 2012. נבדק ב-17 במרץ 2012. {{cite web}}:  (עזרה)תחזוקה - ציטוט: unfit URL (link)
↑  Kringvarp.fo, Sjúrður Skaale farin úr Tjóðveldi
↑  "Fólkatingsval 18. juni 2015" (בפארואזית). Kringvarp Føroya. 18 ביוני 2015. נבדק ב-5 באוקטובר 2015. {{cite web}}:  (עזרה)
↑  Skaale, Sjúrður (10 באוגוסט 2015). "Fólkating og Løgting – annað í senn" (בפארואזית). in.fo (Sosialurin). נבדק ב-5 באוקטובר 2015. {{cite web}}:  (עזרה)
↑  Løwe, Beinta; Johannesen, Johnsigurd (19 ביוני 2015). "Fara í nevndir, ið hava týdning fyri Føroyar" (בפארואזית). Kringvarp Føroya. נבדק ב-5 באוקטובר 2015. {{cite web}}:  (עזרה)
| --- | --- |
בקרת זהויות :  GND: 1050227271  ISNI: 0000 0004 3428 841X  LCCN: n2014049883  VIAF: 308694644   WorldCat (עם VIAF): 308694644 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סיורדור סקאלה".
יקופ וייהה (Jákup Veyhe, משמאל) וסקאלה (מימין, לבוש כאישה) בביצוע אחת מהקומדיות Pipar & Salt (פלפל ומלח) שלהם. טוורוירי (Tvøroyri) 2011.
מחמוד סאלח, אאורלי ארגמי, דייוויד מינובס וסאקלה בכנס ב-2010.
נמל התעופה הבין-לאומי מיאזאקי

נמל התעופה הבין-לאומי מיאזאקי (ביפנית: 宮崎空港; קוד יאט"א: KMI; קוד הארגון הבין-לאומי לתעופה אזרחית: RJFM) הוא נמל תעופה בין-לאומי שנמצא כ-3.2 קילומטרים (2.0 מיל) דרום-מזרח ממיאזאקי ביפן. בנמל התעופה נמצא המשרד הראשי של חברת התעופה סולהסיד אייר (אנ')‏.
היסטוריה

נמל התעופה נפתח ב-1943 כבסיס של חיל האוויר של הצי היפני הקיסרי (אנ') במהלך מלחמת העולם השנייה, והיה בסיס מרכזי ליחידות קמיקזה החל מפברואר 1945, עם סך כולל של 47 מטוסים למשימות התאבדות במהלך פעולות מבצעיות, בין היתר קרב אוקינאווה.
ב-10 באוקטובר 1969, טיסה 104 של אול ניפון איירווייז סטה מהמסלול, עם 43 פצועים, בהם 8 קשה, מסך כולל של 53 אנשים.
ב-2 באוקטובר 2024, פצצה ונפל תחמושת של הכוחות המזוינים של ארצות הברית ממלחמת העולם השנייה התפוצצה בנתיב המוניות של השדה. פיצוץ זה גרם נזק לפני השטח ושיבש את הפעילות בשדה התעופה.
חברות תעופה ויעדים

| חברת תעופה | יעדים |
| --- | --- |
אול ניפון איירווייז: אוסקה, טוקיו
ANA Wings (אנ'): פוקואוקה, טוקונמה (אנ'), אוסקה
אסיאנה איירליינס: סיאול
ג'יי-אייר (אנ'): פוקואוקה, אוסקה
ג'פאן איירליינס: טוקיו
ג'סטאר ג'פאן (אנ'): טוקיו
אוריינטל אייר ברידג' (אנ'): פוקואוקה, טוקונמה (אנ')
פיץ' אוויאיישן: אוסקה, טוקיו
סולהסיד אייר (אנ'): טוקונמה (אנ'), נהה, טוקיו
טיגראייר טאיוואן (אנ'): טאיפיי (החל מ-26 בנובמבר 2024)
הערות שוליים

↑  AIS Japan (אורכב 17.05.2016 בארכיון Portuguese Web Archive)
↑  会社概要. Solaseed Air. אורכב מ-המקור ב-26 בינואר 2014. נבדק ב-26 בינואר 2014.  本社 〒 880-0912 宮崎市大字赤江　宮崎空港内（宮崎空港ビル2階） {{cite web}}:  (עזרה)
↑  元特攻隊員、宮崎空港での記念館新設に懸命 かつて海軍飛行場. The Nikkei (ביפנית). 16 באוגוסט 2016. ארכיון מ-2016-08-17. נבדק ב-2016-08-17. {{cite news}}:  (עזרה)
↑  "Accident description". Aviation Safety Network. ארכיון מ-2012-10-23. נבדק ב-20 בפברואר 2009. {{cite web}}:  (עזרה)
↑  "宮崎空港 陥没は米軍の戦時中の不発弾と判明 滑走路は運用再開" [Miyazaki Airport cave-in identified as an unexploded wartime bomb from the US military; runway resumes operation]. NHK. ארכיון מ-2024-10-02. נבדק ב-2 באוקטובר 2024. {{cite web}}:  (עזרה)
↑  "Runway closed at southwest Japan airport after explosion on taxiway". Kyodo News. ארכיון מ-2024-10-02. נבדק ב-2 באוקטובר 2024. {{cite web}}:  (עזרה)
↑  "Japan Airport Bomb Explosion: US Bomb Explodes after 79 Years!". OutFable. ארכיון מ-2024-10-03. נבדק ב-2 באוקטובר 2024. {{cite web}}:  (עזרה)
השידור העברי של ה-BBC

השידור העברי של ה-BBC היה פינת שידור בשפה העברית של שידורי החוץ של ה-BBC, המיועדת למאזינים בישראל, אשר שידרה בשנים 1949 עד 1968.
התחלת השידורים

שידורי השעה העברית של ה-BBC החלו ב-30 באוקטובר 1949. היה זה השידור העברי הראשון המיועד למאזינים בישראל ששודר מתחנת רדיו זרה, לאחר קום מדינת ישראל. לאחריו באו השידור העברי של קול אמריקה בשנת 1951, השידור העברי מרדיו קול דמשק מסוריה שהחל לשדר ב-1952 ותחנת הרדיו המצרית בעברית (שקיבלה לימים את הכינוי "קול הרע"ם מקהיר") שהחלה לשדר ב-1953. בניגוד לשתיים האחרונות ששידרו דברי תעמולה בוטים בעברית נלעגת, היה השידור העברי מלונדון שידור ענייני כמיטב המסורת של ה-BBC, אוהד לישראל ושודר על ידי שדרים ישראלים.
התחנה שידרה בשעות הערב לפי שעון ישראל בגלים קצרים. השידור הראשון נפתח בדברי ברכה של ד"ר מרדכי עליאש ציר ישראל בלונדון.
צוות התחנה

מנהל השידור העברי היה אריה גוטליב- יהודי יליד פולין, משפטן בהשכלתו שהגיע לאנגליה לפני פרוץ מלחמת העולם השנייה. משך השידור העברי של ה-BBC היה חצי שעה ביום, בעוד ששידוריו בערבית נמשכו ארבע וחצי שעות ביום. התוכנית שודרה שבעה ימים בשבוע. בתחילת התוכנית שודרו החדשות ופרשנות מפי פרשנים ידועים כריצ'רד קרוסמן ונואל קאוורד. בהמשך שודרו תוכניות בנושאי תרבות, אמנות, וספורט. השידור הרבה לראיין ישראלים ידועי שם, סופרים מדינאים ועיתונאים שביקרו בבריטניה, על אודות רשמיהם וחוויותיהם בבריטניה ומאידך שידר רשמים מישראל מפי בריטים ידועים שביקרו בה. השדרים היו, במהלך השנים, חגי פינסקר איש קול ישראל, יעקב אחימאיר לימים איש הערוץ הראשון של הטלוויזיה הישראלית, שדרן הספורט ניסים קיוויתי, אורי אלוני, הבמאי מיכאל אלמז וכתבת העיתון דבר בלונדון רות כהן.